google/wiki40b huggingface dataset:
सेम

सेम एक लता है। इसमें फलियां लगती हैं। फलियों की सब्जी खाई जाती है। इसकी पत्तियां चारे के रूप में प्रयोग की जा सकती हैं। ललौसी नामक त्वचा रोग सेम की पत्ती को संक्रमित स्थान पर रगड़ने मात्र से ठीक हो जाता है।
सेम संसार के प्राय: सभी भागों में उगाई जाती हैं। इसकी अनेक जातियाँ होती हैं और उसी के अनुसार फलियाँ भिन्न-भिन्न आकार की लंबी, चिपटी और कुछ टेढ़ी तथा सफेद, हरी, पीली आदि रंगों की होती है। इसकी फलियाँ शाक सब्जी के रूप में खाई जाती हैं, स्वादिष्ट और पुष्टकर होती हैं यद्यपि यह उतनी सुपाच्य नहीं होती। वैद्यक में सेम मधुर, शीतल, भारी, बलकारी, वातकारक, दाहजनक, दीपन तथा पित्त और कफ का नाश करने वाली कही गई हैं। इसके बीज भी शाक के रूप में खाए जाते हैं। इसकी दाल भी होती है। बीज में प्रोटीन की मात्रा पर्याप्त रहती है। उसी कारण इसमें पौष्टिकता आ जाती है।
सेम के पौधे बेल प्रकार के होते हैं। भारत में घरों के निकट इन्हें छत पर चढ़ाते हैं। खेतों में इनकी बेलें जमीन पर फैलती हैं और फल देती हैं। उत्तर प्रदेश में रेंड़ी के खेत में इसे बोते हैं।
यह मध्यम उपज देने वाली मिट्टी में उपजती है। इसके बीज एक-एक फुट की दूरी पर लगाई जाती हैं। वर्षा के प्रारंभ से बीज बोया जाता है। जाड़े या वसंत में पौधे फल देते हैं। गरमी में पौधे जीवित रहने पर फलियाँ बहुत कम देते हैं। अत: प्रति बरस बीज बोना चाहिए। यह सूखा सह सकता है। इसकी कई किस्में होती हैं जिनमें ्फ्रांसिसी या किडनी सेम अधिक महत्व की है। यह दक्षिणी अमरीका का देशज है पर संसार के प्रत्येक भाग में उपजाई जाती है। यह मध्यम उपज वाली मिट्टियों में हो जाती है। प्रति एकड़ ३०-४० पाउंड नाइट्रोजन देना चाहिए। मैदानों में शीतकालीन वामन या झाड़ी वाली जातियाँ उपजती है। इन्हें अक्टूबर या प्रारंभ नवंबर तक डेढ़ से दो फुट कतारों में बोते हैं। बीज ९ इंच से १ फुट की दूरी पर लगाते हैं। कूड़ों में ३ इंच की दूरी पर बोकर पीछे ९ इंच से १ फुट का विरलन कर लेते हैं। यह पर्वतों पर अच्छी उपजती है और अंत मार्च से जून तक बोई जाती है। सिंचाई प्रत्येक पखवारे करनी चाहिए। इसकी अनेक जातियाँ हैं। यह लेगुमिनेसी वंश का पौधा है।
राजस्थान रत्न

राजस्थान रत्न, राजस्थान सरकार द्वारा दिया जाने वाला सर्वोच्च पुरस्कार है, जो 2012 से प्रारंभ हुआ। 2016 का राजस्थान रत्न पुरस्कार डॉ मंजुल भार्गव (गणित के प्रोफेसर) को दिया गया।
2019 में १७ बड़ी कम्पनीयो को यह पुरस्कार दिया गया ।
इसका आयोजन जयपुर में किया गया।
सिटिजन केन

कहानी

इस फिल्म की कहानी के केन्द्र में है अमेरिकी मीडिया मुगल चार्ल्स पॉस्टर केन। फिल्म की शुरुआत केन की मृत्यु के दृश्य से होती है। केन ज़ानादू नामक अपने आलीशान महल में बिस्तर पर लेता है, उसके मुहं से एक शब्द निकलता है-रोज़बड और वो निष्प्राण हो जाता है। इसके बाद समाचार रील में केन की जीवनी और शानदार उपलब्धियां दिखाई जाती हैं। केन के मृत्यु के समाचार की खबर से दुनिया भर के अखबार पट जाते हैं। समाचार रील का निर्माता जेरी थाम्प्सन नाम के संवाददाता को रोजबड का रहस्य तलाशने की जिम्मेदारी देता है।
खोजी पत्रकार केन के निकटवर्ती लोगों से मिलता है और उनसे बातचीत करता है। इन भेंटवार्ताओं से जेरी को पता चलता है कि लोगों के विचार केन की सामाजिक छवि से मेल नहीं खाते। जेरी की तहकीकातों से दर्शकों को केन के निजी जीवन, उसकी शानदार उपलब्धियाों का पता चलता है। केन कैसे एक साधारण से अखबार से कारोबार शुरू करके अमेरिका की मीडिया का बेताज बादशाह बन जाता है। राष्ट्रपति की भतीजी से शादी, राजनीति में बढ़ती अभिरुचि, व्हाइट हाउस की ओर बढ़ते कदम, एक ओपेरा गायिका से विवाहेतर संबन्ध, तलाक, फिर शादी और अंत में एकाकी मृत्यु तक की जीवन यात्रा में हम एक ऐसे व्यक्ति की कहानी देखते हैं जिसके पास पैसों से खरीदी जा सकने वाली हर वस्तु थी लेकिन उसके जीवन में खुशी नहीं थी। वह अपने जीवन के अंतिम पड़ाव पर नितांत अकेला हो जाता है, यहां तक कि वो ओपेरा गायिका जिसके लिए वो अपने जीवन का सबकुछ दांव पर लगा देता है, वो भी उसे अकेला छोड़कर चली जाती है।

निर्माण

हॉलीवुड निर्माताओं की ओर से ऑर्सन वेल्स को सन् 1936 में ही फिल्म निर्देशित करने का प्रस्ताव मिल चुका था लेकिन वेल्स अपनी पहली फिल्म को लेकर बहुत सचेत थे और वो अपने पसंदीदा विषय पर फिल्म बनाना चाहते थे। इस क्रम में वेल्स ने वार्नर ब्रदर्स की तीन पटकथाओं को वापस लौटा दिया। इसी बीच लेखक हर्मन जे मैंकिविच ने वेल्स कोे मीडिया मुगल विलियम रैंडॉल्फ हर्स्ट के जीवन पर आधारित फिल्म बनाने का विचार सुझाया। विचार वेल्स को पसंदा आया और फिल्म की कहानी पर शोध और पहले प्रारूप लेखन पर कार्य शुरू हो गया।
ये व्यावसायिक फिल्म होते हुए भी एक अनूठी परियोजना थी इसलिए इस फिल्म के तकरीबन सभी मुख्य पात्रों के लिए नए कलाकारों को चुना गया। ये कलाकार भी अपनी प्रतिभा का लोहा मनवाना चाहते थे और इस क्रम में सबने इस फिल्म में बेजोड़ अभिनय किया।

तकनीकी तथ्य

सिटिजन केन के शोधकर्ताओं का कहना है कि इस फिल्म के निर्माण से पहले वेल्स ने निर्देशक जॉन फोर्ड की फिल्म स्टेजकोच चालीस बार देखी। वेल्स ने खुद अपनी डायरी में लिखा कि उन्होंने स्टेजकोच को देखकर और इसके शॉट्स के बारे में तकनीशियनों से सवाल पूछकर-पूछकर फिल्म निर्माण और निर्देशन सीखा। फिल्म के कैमरामैन ग्रेग टोलैंड को वेल्स ने अपनी टीम में नहीं जोड़ा बल्कि ग्रेग खुद उनके दफ्तर में आए और कार्य करने इच्छा जाहिर की। ग्रेग का मानना था कि हॉलीवुड का कोई भी अनुभवी निर्देशक उन्हें वो नहीं करने देता जो वो कैमला के जरिए करना चाहते थे। ग्रेग को मौका मिला और फिर तो ग्रेग ने कमाल ही कर दिया। इस फिल्म के छायांकन ने हॉलीवुड को डीप फोकस, मिज-ओ-सीन और ट्रैकिंग कई नई विधाएं दीं। वेल्स ने तो ग्रेग को दुनिया का महानतम छायाकार कहकर प्रशंसा की।
सीरिया की भाषाएं

अरबी सीरिया की आधिकारिक भाषा है और देश में सबसे व्यापक बोली जाने वाली भाषा है। कई आधुनिक अरबी बोलियों का उपयोग रोजमर्रा की जिंदगी में किया जाता है, विशेष रूप से पश्चिम में लेवेंटाइन और पूर्वोत्तर में मेसोपोटामियन। अरबी भाषा और भाषाविज्ञान के विश्वकोष के अनुसार, अरबी के अलावा, वक्ताओं में संख्या के अनुसार निम्नलिखित भाषाओं में बोली जाती है: कुर्द, तुर्की,  नव-अरामाईक (चार बोलीभाषाएं) सर्कसियन,  चेचन,  अर्मेनियाई, और अंततः ग्रीक। इन भाषाओं में से कोई भी आधिकारिक स्थिति नहीं है।ऐतिहासिक रूप से, अरामी अरबी के आगमन से पहले इस क्षेत्र का लिंगुआ फ़्रैंका(बोलने वाली भाषा) था और अभी भी अश्शूरियों के बीच बोली जाती है, और शास्त्रीय सिरिएक अभी भी विभिन्न सिरिएक ईसाई संप्रदायों की भाषा के रूप में प्रयोग किया जाता है। सबसे उल्लेखनीय रूप से, पश्चिमी नियो-अरामाईक अभी भी मालाउला गांव में और दमिश्क के 56 किलोमीटर (35 मील) पूर्वोत्तर के दो पड़ोसी गांवों में बोली जाती है। सीरियाई साइन लैंग्वेज बहरा समुदाय की प्रमुख भाषा है।

अरबी भाषा

आधुनिक मानक अरबी शिक्षा और लेखन की भाषा है। घर पर, अधिकांश सिरियन मीडिया में प्रतिष्ठित बोली होने के कारण दमिश्क अरबी के साथ लेवेंटाइन अरबी की विभिन्न बोलियां बोलते हैं। दमिश्क, होम्स, हामा और टार्टस के शहरों की बोलीयां अलेप्पो के उत्तरी क्षेत्र की तुलना में एक-दूसरे के समान होती हैं। तटीय पहाड़ों में सहयोगी बोलियां बोली जाती हैं। सीरियाई के साथ लेबनानी अरबी को उत्तरी लेवेंटाइन अरबी के रूप में वर्गीकृत किया गया है। लेबनान विशेष रूप से दक्षिणी सीरियाई बोलियों के समान है, हालांकि इसका फिलीस्तीनी अरबी से अधिक प्रभाव पड़ता है।

कुरदी भाषा

कुरदी भाषा (विशेष रूप से कुरमानजी) सीरिया में दूसरी सबसे बोली जाने वाली भाषा है। यह विशेष रूप से कुर्द अल्पसंख्यक के भीतर देश के पूर्वोत्तर और उत्तर-पश्चिम में बोली जाती है|

तुर्की भाषा

तुर्की सीरिया में तीसरी सबसे व्यापक रूप से इस्तेमाल की जाने वाली भाषा है। तुर्कमेनिस्तान / तुर्कमन अल्पसंख्यक द्वारा कई तुर्की बोलियां ज्यादातर यूफ्रेट्स के पूर्व गांवों में और सीरियाई-तुर्की सीमा के साथ बोली जाती हैं।  इसके अलावा, कमालोन क्षेत्र और होम्स क्षेत्र में तुर्की भाषा द्वीप हैं। इसके अलावा, सीरियाई अरबी बोलीभाषाओं ने विशेष रूप से तुर्क शासन के दौरान तुर्की से कई ऋण उधार लिया है

सर्कसियन भाषा

अलेप्पो के दक्षिण में कुछ गांवों में और साथ ही होम्स क्षेत्र और गोलान हाइट्स में सर्कसियन भाषाएं बोली जाती हैं। विशेष रूप से, कबार्डियन सर्कसियन अल्पसंख्यक द्वारा बोली जाती है।
मार्टिन जॉन एवन्स

मार्टिन जॉन एवन्स(अंग्रेजी:Martin John Evans) (जन्मः १ जनवरी १९४१) एक ब्रितानी वैज्ञानिक व 2007 चिकित्सा के नोबल पुरस्कार के सहविजेता हैं।
कला और भाषा

कला और भाषा (अंग्रेज़ी: Art & Language) एक वैचारिक कलाकारों का सहयोग है, जिसकी स्थापना 1967 में टेरी एटकिंसन (b। 1939), डेविड बैनब्रिज (b। 1941), माइकल बाल्डविन (b। 1945) और हेरोल्ड हूरील (b। 1940) द्वारा यूनाइटेड किंगडम में की गई थी। समूह का नाम उनकी पत्रिका "कला-भाषा द जर्नल ऑफ वैचारिक कला" से लिया गया था। अपने पाठ-कलाकृतियों में, उन्होंने अपनी चर्चाओं के हिस्से के रूप में वैचारिक कला का निर्माण किया।
कला और भाषा ने वैचारिक कला का आविष्कार किया है और समकालीन कला के विकास पर उनके कार्यों का महत्वपूर्ण प्रभाव रहा है।
आश्विन कृष्ण नवमी

आश्विन कृष्ण नवमी भारतीय पंचांग  के अनुसार सातवें माह की चौबीसवी तिथि है, वर्षान्त में अभी १५६ तिथियाँ अवशिष्ट हैं।
मारियो वर्गास लियोसा

राजनीति

लियोसा ने १९९० में पेरू के राष्ट्रपति पद के लिए चुनाव लड़ा था, पर हार गए। वे निजीकरण के अभिवक्ता है और क्यूबा के फिदेल कास्त्रो और वेनेजुएला के ह्यूगो चावेज़ जैसे वामपंथी नेताओं की आलोचक रहे हैं।
शुक्कोह

शुक्कोह यहूदी धर्म में विश्वास करने वाले लोगों का एक प्रमुख त्योहार है।
सेंट्रल टूल रूम एंड ट्रेनिंग सेंटर

इतिहास

विशेष रूप से इंजीनियरिंग क्षेत्र में तेजी से औद्योगिकीकरण के युग में, विशेष उपकरण, मर जाता है , जिग्स , जुड़नार , नए नए साँचे , गेज और अन्य सटीक घटकों की आवश्यकताएं अनिवार्य हैं।  इसके साथ ही उच्च गुणवत्ता वाले टूलमेकर्स की मांग भी तेजी से बढ़ रही है।  भारत सरकार और डेनमार्क सरकार के बीच तकनीकी सहयोग कार्यक्रम के तहत सेंट्रल टूल रूम एंड ट्रेनिंग सेंटर (CTTC) भुवनेश्वर सरकार के रूप में स्थापित किया गया है। भारत सोसायटी सोसायटी पंजीकरण अधिनियम, XXI, 1860 के तहत पंजीकृत।  भूमि, भवन आदि जैसी सभी ढांचागत सुविधाओं का योगदान सरकार द्वारा किया गया है। उड़ीसा का ।  प्रशिक्षण गतिविधियाँ 1991 में शुरू हुईं और 1995 में टूल उत्पादन।
एंथोनी वातेऊ

एंथोनी वातेऊ फ्रांस के महान चित्रकार हैं।
सीमा तोमर

जीवन

सीमा तोमर का जन्म ०१ जनवरी १९८२ को हुआ। उनके पिता का जय सिंह और माता का नाम प्रकाशी तोमर है। उन्होंने २००२ में जोहरी राइफल क्लब में निशानेबाजी सीखना शुरू किया। शुरुआत में सीमा अकेले शूटिंग रेंज जाने से हिचकिचाती थी तो उनकी मां प्रकाशी तोमर ने न सिर्फ उनका हौसला बढ़ाया बल्कि उनके साथ शूटिंग रेंज जाने भी लगीं, जिससे सीमा में आत्मविश्वास बढ़ा। इसके सीमा ने कड़ी मेहनत और संघर्ष के बल पर उस क्षेत्र में मुकाम हासिल किया, जिसे पुरुष प्रधान माना जाता था। वर्ष २०१० सीमा के करियर में मील का पत्थर साबित हुआ जब उन्होंने निशानेबाजी विश्वकप में रजत पदक हासिल किया। सीमा का माता प्रकाशी तोमर भी एक निशानेबाज हैं और उन्होंने बुजुर्ग श्रेणी में कई मेडल और ट्रॉफी जीती हैं, लोग उन्हें रिवाल्वर दादी के रूप में ज्यादा जानते हैं। सीमा के सात भाई-बहन हैं और उनकी बहन रेखा भी एक निशानेबाज थी, हालांकि अब रेखा ने इससे किनारा कर लिया है। सीमा के परिवार में ज्यादातर महिलाएं निशानेबाजी में जौहर आजमा चुकी हैं यहां तक कि उनकी ताई चंद्रो तोमर भी प्रकाशी की तरह बुजुर्ग श्रेणी की निशानेबाज हैं और कई राष्ट्रीय स्पर्धाओं में भाग ले चुकी हैं। प्रकाशी तोमर अपने गांव में खुद का शूटिंग रेंज भी चलाती हैं जहां बहुत सी लड़कियां उनसे निशानेबाजी के गुर सीखने आती हैं।

पुरस्कार एवं उपलब्धियां

सीमा ने ब्रिटेन के डोरसेट में आयोजित आईएसएसएफ विश्वकप में रजत पदक जीता है। साथ ही उन्होंने कई प्रतियोगिताओं में भाग भी लिया है। कुल मिलाकर उन्होंने एक स्वर्ण, एक रजत और 18 अतंर्राष्ट्रीय मेडल जीते हैं। इसके अलावा, वह क्रिकेटर सचिन तेंदुलकर, अभिनेता आमिर खान और पूर्व राष्ट्रपति प्रणब मुखर्जी से भी मिल चुकी हैं।
महाराव शेखा

वीर  शिरोमणि महाराव शेखा (१४३३-१४८८ ई.) 
इन्हें जयपुर के कछवाहा वंश के उपवर्ग ‘शेखावत' का संस्थापक माना जाता है। उन्होंने आमेर (जयपुर) पर शासन किया। शेखावाटी का नामकरण भी उनके नाम से हुआ है जिसमें वर्तमान भारतीय राज्य राजस्थान के सीकर और झुंझुनू जिले आते हैं। शेखाजी शेखावत वंश के संस्थापक थे । इनकी मृत्यु सीकर के रलावता गांव में हुई। 
जन्म परिचय
महाराव शेखा का जन्म 24 सितंबर 1433 ई. को हुआ था । इनके पिता मोकल  तथा माता निर्वाण  कुल की थीं । राव मोकल आमेर राज्य के अंतर्गत आने वाले “नाण” के शासक थे। 1445 ई. में 12 वर्ष की उम्र में महाराव शेखा ने शासन संभाला। 
16 वर्ष की आयु में उन्होंने मुल्तान, सेवार, नगरचल के सांखला राजपूतों पर जीत हासिल की । उन्होंने 1473 ई. से 1477 ई. में शेखा जी ने नोपसिंह जाटू से दादरी और अन्य जाटू राजपूतों से भिवानी पर विजय प्राप्त की। इसके बाद हांसी को इस्तरखान से तथा हिसार को हेदाख़ान कायमखानी से जीत लिया। इन्होंने अमरसर राज्य बसाया व 1449 ई. में अपनी राजधानी बनाईं। आमेरसर (अमरसर) में भगवान जगदीश का मन्दिर तथा 1477 ई. में शिकारगढ का किला बनवाया।। 
महाराव शेखा जी ने पूरे जीवनकाल में 52 युद्ध लड़े । इनकी पत्नी गंगा कुमारी ने आमेरसर किले के मुहाने पर श्री कल्याणजी का मन्दिर बनवाया था।
सन् 1488 ई. में रालावता (रलावता) में इनकी मृत्यु हुई जहां उनकी छतरी बनी हुई है, जो आज भी उस महान वीर का स्मरण कराती है।
प्रेम दास राई

प्रारंभिक जीवन

राई की स्कूली शिक्षा मसूरी में हुई। तत्पश्चात् उन्होंने सन् १९७६ में भारतीय प्रौद्योगिकी संस्थान कानपुर से रासायनिक अभियांत्रिकी में स्नातक एवं १९७८ में भारतीय प्रबंध संस्थान, अहमदाबाद से प्रबन्धन में स्नातकोत्तर डिप्लोमा किया।
२४१७ ईसा पूर्व

२४१७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४१७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
संलय

पारा तथा अन्य किसी धातु की मिलावट से बनी मिश्रधातु को संलय या संरस (amalgam) कहते हैं। केवल लोहे को छोड़कर प्राय: सभी धातुएँ पारे के साथ मिलकर मिश्रधातु बनाती हैं। कुछ समय पूर्व संरसों का व्यवहार स्वर्ण, चाँदी, जस्ता जैसी धातुओं में किया जाता था। दाँत के डाक्टरों द्वारा खोखले दाँत भरने के लिये भी संरसों का उपयोग बड़े पैमाने पर किया जाता है, किंतु अब अन्य अधिक उपयोगी साधनों के सुलभ होने के कारण संरसों का उपयोग कम होता जा रहा है।
चाँदी, ताँबा, तथा राँगे की मिश्रधातु को पारे के साथ संरस बनाकर, दाँत भरने में प्रयुक्त किया जाता है। यह संरस दाँत के खोड़रे में दो मिनट में ही जमकर सख्त हो जाता है।
संरस में मिले पारे की न्यूनता एवं अधिकता के अनुसार ही संरस तरल एवं ठोस होता है। संरस साधारणत: चार प्रकार से तैयार किया जा सकता है :
(1) किसी धातु को पारे के साथ रगड़कर,
(2) जिस धातु का संरस बनाना है उससे बना कैथोड (cathode) पारे के किसी लवण के विलयन में पारे का कैथोड डालकर सोडियम संरस बनाकर फिर उस संरस को पानी के साथ क्रिया कराकर, कॉस्टिक सोडा तैयार किया जाता है,
(3) किसी धातु को केवल पारे के किसी लवण के साथ क्रिया कराकर, अथवा
(4) किसी धातु के लवण के साथ पारे की क्रिया कराकर।
रासायनिक क्रियाओं में संरसों का उपयोग अब भी काफी होता है।
भारतीय क्रिकेट टीम का इंग्लैंड दौरा 1982

प्रूडेंशियल ट्रॉफी

1982 में प्रूडेंशियल ट्रॉफी का संस्करण इंग्लैंड में आयोजित एक दिवसीय अंतरराष्ट्रीय (वनडे) टूर्नामेंट था। इंग्लैंड और भारत के बीच दो एकदिवसीय मैचों में, पूर्व में दोनों गेम जीत गए।
पर्यावरणीय विधि

भारत में पर्यावरण क़ानून

भारत में पर्यावरण क़ानून पर्यावरण (रक्षा) अधिनियम 1986 से नियमित होता है जो एक व्‍यापक विधान है। इसकी रूप रेखा केन्‍द्रीय सरकार के विभिन्‍न केन्‍द्रीय और राज्‍य प्राधिकरणों के क्रियाकलापों के समन्‍वयन के लिए तैयार किया गया है जिनकी स्‍थापना पिछले कानूनों के तहत की गई है जैसाकि जल अधिनियम और वायु अधिनियम। 
मानव पर्यावरण की रक्षा और सुधार करने एवं पेड़-पौधे और सम्‍पत्ति का छोड़कर मानव जाति को आपदा से बचाने के लिए ईपीए पारित किया गया, यह केन्‍द्र सरकार का पर्यावरणीय गुणवत्ता की रक्षा करने और सुधारने, सभी स्रोतों से प्रदूषण नियंत्रण का नियंत्रण और कम करने और पर्यावरणीय आधार पर किसी औद्योगिक सुविधा की स्‍थापना करना/संचालन करना निषेध या प्रतिबंधित करने का अधिकार देता है।
अन्य विधियों में भारतीय वन अधिनियम, 1927 और वन्यजीव संरक्षण अधिनियम, 1972 प्रमुख हैं। 
एक राष्ट्रीय हरित प्राधिकरण का भी गठन किया गया है।
2006 कंट्रीवाइड क्लासिक

विजेता

टॉमी हास ने  दिमित्री टुरसुनोव को 4-6, 7-5, 6-3 से हराया।
आवर्ती जमा

आवर्ती जमा (रेकरिंग डिपॉजिट) एक विशेष प्रकार का सावधि जमा है जिसमें प्रति माह या प्रति वर्ष एक निश्चित राशि जमा की जाती है। इसमें लगभग वही ब्याज मिलता है जो सावधि जमा में (तुल्यकालिक सावधि जमा, में) मिलता है। इस प्रकार का जमा भी एक निश्चित तिथि को (या निश्चित समयावधि के बाद) परिपक्व होता है। यह जमा उन लोगों के लिये विशेष सुविधाजनक है जिनको एक निश्चित नियमित आय होती है।
हस्त नक्षत्र

हस्त नक्षत्र में जन्मा जातक आकर्षक व्यक्तित्व का धनी होगा हस्त नक्षत्र 13वाँ नक्षत्र है। इस नक्षत्र का स्वामी चंद्रमा है। यह पू ष ण ढ प्रथम नाम अक्षर से पहचाना जाता है। नक्षत्र स्वामी चंद्रमा तो राशि कन्या इसका स्वामी बुध है। चंद्र का बुध शत्रु है। चंद्र प्रधान नक्षत्र में जन्म होने से जातक का स्वभाव शांत, भावना प्रधान दूसरों की मदद करने वाले आकर्षक व्यक्तित्व के धनी होते हैं।
आपमें जहाँ चंद्र के गुण होंगे वही राशि स्वामी बुध का भी प्रभाव जीवन भर रहता है। लग्नानुसार लग्न फल भी मिलता है। चंद्र मन का कारक है। वहीं बुध ज्ञान का कारक है। कन्या राशि में जन्म होने से आप विद्वान, पढ़े-लिखे होने के साथ-साथ आपमें वाकपटुता चतुराई भी अधिक होगी। आप शर्मीले स्वभाव के होने के साथ-साथ पाला बदलने में भी माहिर होंगे। नक्षत्र स्वामी चंद्र जिन ग्रहों के साथ जिस राशि में जिस अवस्था में होगा परिणामों में भी अंतर आ जाएगा।
चंद्र गुरु के साथ हुआ तो उतम गजपेसरी राजयोग होने से ऐसा जातक प्रभावशाली व्यक्तित्व का धनी होने के साथ विद्वान, सुखी जीवन जीने वाला होगा। प्रशासनिक सेवाओं में बैंक, प्रोफेसर, शिक्षण संस्थाओं में राजनीति में भी सफल होता है। चंद्र मंगल से दृष्टि संबंध बना रहा हो तो ऐसे जातक धनी भी होते हैं। धन से संबंधित कार्यों में रुकावट नहीं आती। चंद्र सूर्य आमने-सामने हो पूर्णिमा का दिन हो तो ऐसे जातक निश्चित ही निम्न वर्ग से ऊँचा उठ जाते हैं। धन संपन्नता होने के साथ-साथ उच्च व्यापारी, अधिकारी भी हो सकते हैं। 

चंद्र शनि की युति हो तो ऐसे जातक संत प्रवृत्ति के, विद्वान, विचार शक्ति से अभिभूत करने वाले होते हैं। ऐसे जातक सम्मोहक भी होते हैं, ये प्रभावशाली व्यक्तित्व के धनी होते हैं। चंद्र शुक्र की युति वाले जातक सौंदर्य प्रेमी, कलाकार, गायन वादन के शौकीन, सौंदर्य प्रेमी, रसिक स्वभाव के, काम कला में प्रवीण होते हैं। आभूषण विक्रेता, सुगंधित वस्तुओं का व्यापार, सेल्समैन, इंजीनियर, डॉक्टर आदि में सफलता पाने वाले होते हैं। कपड़ों के व्यवसाय में भी सफलता मिलती है। चंद्र सूर्य साथ हो तो थोड़ी बाधाओं के बाद सफलता मिलती है।
नक्षत्र स्वामी की शुभ स्थिति हो वहीं राशि स्वामी बुध भी उत्तम स्थिति में हो तो ऐसा जातक उत्तम सफलता पाते हैं। स्वामी चंद्र हो तो एक ही राशि यानी कन्या राशि में ही होगा, लेकिन राशि स्वामी अन्य राशि में होगा। मेष लग्न में राशि स्वामी बुध कर्क, मिथुन, सिंह, मकर, कुंभ राशि में हो तो उत्तम परिणाम देने वाला होगा। वृषभ लग्न में बुध द्वितीय, चतुर्थ, पंचम, नवम, दशम भाव में उतम परिणाम देगी। कर्क लग्न में बुध सिंह, लग्न में पंचम भाव में ठीक रहेगा।
भारी पानी बोर्ड

भारी पानी बोर्ड (भापाबो), भारत के परमाणु ऊर्जा विभाग के अंतर्गत उद्योग एवं खनिज क्षेत्र की एक संघटक इकाई है, जो नाभिकीय विद्युत के साथ-साथ अनुसंधान रिएक्‍टरों में मंदक (मॉडरेटर) एवं शीतलक के रूप में उपयोग किये जाने वाले भारी पानी (ड्यूटीरियम आक्‍साइड-D₂O) के उत्‍पादन के लिए मुख्‍य रूप से उत्‍तरदायी है।
जातक 006

हजारों साल पहले मगध जनपद के एक निकटवर्ती वन में हजार हिरणों का एक समूह रहता था जिसके राजा के दो पुत्र थे- लक्खण और काल। जब मृगराज वृद्ध होने लगा तो उसने अपने दोनों पुत्रों को उत्तराधिकारी घोषित किया और प्रत्येक के संरक्षण में पाँच-पाँच सौ मृग प्रदान किए ताकि वे सुरक्षित आहार-विहार का आनंद प्राप्त कर सकें।
उन्हीं दिनों फसल काटने का समय भी निकट था तथा मगधवासी अपने लहलहाते खेतों को आवारा पशुओं से सुरक्षित रखने के लिए अनेक प्रकार के उपक्रम और खाइयों का निर्माण कर रहे थे। मृगों की सुरक्षा के लिए वृद्ध पिता ने अपने दोनों पुत्रों को अपने मृग-समूहों को लेकर किसी सुदूर और सुरक्षित पहाड़ी पर जाने का निर्देश दिया।
काला एक स्वेच्छाचारी मृग था। वह तत्काल अपने मृगों को लेकर पहाड़ी की ओर प्रस्थान कर गया। उसने इस बात की तनिक भी परवाह नहीं की कि लोग सूरज की रोशनी में उनका शिकार भी कर सकते थे। फलत: रास्ते में ही उसके कई साथी मारे गये।
लक्खण एक बुद्धिमान और प्रबुद्ध मृग था। उसे यह ज्ञान था कि मगधवासी दिन के उजाले में उनका शिकार भी कर सकते थे। अत: उसने पिता द्वारा निर्दिष्ट पहाड़ी के लिए रात के अंधेरे में प्रस्थान किया। उसकी इस बुद्धिमानी से उसके सभी साथी सुरक्षित पहाड़ी पर पहुँच गए।
चार महीनों के बाद जब लोगों ने फसल काट ली तो दोनों ही मृग-बन्धु अपने-अपने अनुचरों के साथ अपने निवास-स्थान को लौट आये। जब वृद्ध पिता ने लक्खण के सारे साथियों को जीवित और काला के अनेक साथियों के मारे जाने का कारण जाना तो उसने खुले दिल से लक्खण की बुद्धिमत्ता की भूरि-भूरि प्रशंसा की।
प्रोटैक्टीनियम(V) क्लोराइड

प्रोटैक्टीनियम(V) ऑक्साइड, जिसका रासायनिक सूत्र PaCl₅ है, प्रोटैक्टीनियम व क्लोरीन का एक रासायनिक यौगिक है। यह देखने में पीले रंग के क्रिस्टल के कणों के रूप में होता है।
जैतारण विधानसभा क्षेत्र (राजस्थान)

जैतारण विधानसभा क्षेत्र राजस्थान का एक विधानसभा क्षेत्र है।
धर्मपाल (रामायण)

धर्मपाल वाल्मीकि रामायण के अनुसार अयोध्या के महाराज दशरथ के कूटनीतिक मंत्रियों में से एक थे। उनके अन्य मंत्रियों के नाम इस प्रकार थे – धृष्टि, जयन्त, विजय, सुराष्ट्र, राष्ट्रवर्धन, अकोप तथा सुमन्त्र
खन

खन नेपालके लुम्बिनी अंचलके अर्घाखाँची जिलाकी एक गाँव विकास समिति है।
भलाय डाँडा

भलाय डाँडा नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
हारा हाची बू

हारा हाची बू (腹八分) एक जापानी कहावत और नारा है जिसका अर्थ है "दस में से आठ भाग भरना"। यह जापान के कई क्षेत्रों में, विशेषकर ओकिनावा, में खाना खाने से सम्बंधित एक प्रथा है जिसके अनुसार किसी भी व्यक्ति को भोजन करते हुए केवल उतना ही खाना चाहिए जिसमें उसे लगे के उसका पेट 80% भर चुका है। यानि उतना कभी नहीं खाना चाहिए के पूरी तृप्ति हो जाये। काफ़ी अध्ययन के बाद पाया गया है के ओकिनावा के लोगों में मोटापा, मधुमेह और इनसे सम्बंधित हृदय रोग लगभग न के बराबर देखे जाते हैं। ओकिनावा के 29% लोग 100 साल की उम्र से ज़्यादा जीतें हैं जो पश्चिमी देशों का चार गुना है। इस स्वास्थ्य का श्रेय "हारा हाची बू" और ओकिनावा की अन्य सेहत सुरक्षित रखने वाली प्रथाओं को दिया जाता है।

वैज्ञानिक सार्थकता

शरीर में भूख लगने की प्रक्रिया को देखते हुए वैज्ञानिकों ने पाया है के खाना खाते समय पेट भर जाने पर मस्तिष्क को 20 मिनट पता चलता है। अगर खाना तृप्ति होने तक खाया जाए तो दरअसल व्यक्ति ज़रुरत से लगभग 20% अधिक खाना खा लेता है। इस से पेट फूल जाता है और भारीपन महसूस होता है। पेट का अकार फूलने से अगली दफ़ा व्यक्ति और भी अधिक खाना खाता है। लम्बे अरसे तक ऐसा चलने से व्यक्ति नियमित रूप से अपने शरीर की ज़रुरत से ज़्यादा आहार खाता है जो मोटा होने का मुख्य कारण है। "हारा हाची बू" का नियम पालन करने से इस दुष्चक्र से बचा जा सकता है।
समारा ओब्लास्त

लोग

२०१० की जनगणना के हिसाब से समारा ओब्लास्त के समुदाय इस प्रकार थे: रूसी (८५.६%), तातार (४.१%), चुवाश (२.७%), मोर्दवीनी (२.१%), युक्रेनी (१.४%) और आर्मेनियाई (०.७%)।
राम लखन

संक्षेप

शारदा की शादी एक अमीर खानदान में ठाकुर प्रताप सिंह के साथ होती है और उसके दो बच्चे भी होते हैं। ठाकुर प्रताप सिंह के पिता अपने पड़ोसी विश्वंभर (अमरीश पुरी) और भानु (परेश रावल) पर दया दिखाते हुए अपने घर में रखते हैं और वो लोग पैसे वसूलने और चोरी का कार्य करते हैं। वो दोनों हस्ताक्षर में धोका दे कर सारी जमीन जायदाद अपने नाम कर लेते हैं। 
ठाकुर प्रताप सिंह के पिता को कार में बम लगा कर उड़ा दिया जाता है और जब ठाकुर प्रताप सिंह को उनके योजना के बारे में पता चलता है तो उन्हें सार्वजनिक रूप से अपमानित किया जाता है और गंभीर रूप से पीटने के बाद उसे चाकू मार कर छोड़ दिया जाता है। शारदा अपने दो बेटों के साथ बच जाती है और कसम खाती है कि वो उन हत्यारों के मरने के बाद ही अपने पति की राख़ को बहाएगी।
विश्वंभर और बानू अब अमीर होने के बाद उसका आनंद उठाते रहते हैं। उन दो बेटों में से एक राम (जैकी श्रॉफ) एक पुलिस अधिकारी बन जाता है और दूसरा बेटा लखन (अनिल कपूर) एक नाचने वाला रहता है। राम अपने भाई को भ्रष्टाचार से दूर रखने की कोशिश करता रहता है।
कई सालों बाद राम भीषाम्बर के गैर-कानूनी कार्यों पर नजर रखते रहता है और लखन कैसे जल्द से जल्द अमीर हो जाऊँ और खेलकुद के बारे में ही सोचते रहता है। राम को गीता (डिंपल कपाड़िया) से प्यार हो जाता है।
लखन को पता चलता है कि केसरिया विलायती को पकड़ने के लिए बहुत बड़ा इनाम रखा गया है, तो वो इनाम के लालच में आ कर उसे पकड़ने के बारे में सोचने लगता है। वह उसे पकड़ कर इनाम प्राप्त कर लेता है। उसे पुलिस का काम बहुत आसान लगता है आर वो अपने भाई की तरह पुलिस वाला बन जाता है। उसके बाद वो अपने बचपन की दोस्त राधा (माधुरी दीक्षित) से मिलने की कोशिश करता है। 
राम और लखन में झगड़ा होने लगता है, क्योंकि दोनों की सोच अलग अलग होती है। लखन अपने अधिकार का उपयोग कर अपराधियों की मदद करता है और पैसा कमाते रहता है। बाद में वो विश्वंभर के साथ मिल जाता है। उसके फंसने के बाद राम उसे बचा लेता है और सभी अपराधियों को पकड़ लेता है।
औडिंहार-केराकत-जौनपुर रेलवे लाइन

विवरण

यह रेल वैकल्पिक रेल लाईन है।फिलहाल मे इस लाईन पर कई महत्वपूर्ण रेलगाडिया चल रही है।यह रेलमार्ग पूर्व मे ग़ाज़ीपुर/बलिया/छपरा को,उत्तरपूर्व मे मऊ/गोरखपुर को,दक्षिण-पश्चिम मे वाराणसी को तथा पश्चिमउत्तर मे जौनपुर/फैज़ाबाद/सुल्तानपुर/लखनऊ  को  जोड़ता है।

प्रचालन

यह रेलवे लाइन भारतीय रेलवे के अधिन है तथा इसका प्रचालन पुर्वोत्तर रेलवे के वाराणसी मण्डल द्वारा किया जाता है।

तकनीकी जानकारी

यह ब्राडगेज रेलवे लाइन है जिसकी लम्बाइ लगभग 60 किमी है। इस पर फिलहाल रेलगाडी की स्पीड 90-120 किमी प्रति घण्टा है। इसका दोहरीकरण पूर्वोत्तर रेलवे द्वारा स्वीकृत है।एकल रेलमार्ग का विद्युतीकरण हो चुका है।
भारतीय राष्ट्रीय राजमार्ग प्राधिकरण

भारतीय राष्ट्रीय राजमार्ग प्राधिकरण (भाराराप्रा) भारत सरकार का एक उपक्रम है। इसका कार्य इसे सौंपे गए राष्ट्रीय राजमार्गों का विकास, रख-रखाव और प्रबन्धन करना और इससे जुड़े हुए अथवा आनुषंगिक मामलों को देखना है। भारतीय राष्ट्रीय राजमार्ग प्राधिकरण का गठन संसद के एक अधिनियम, भारतीय राष्ट्रीय राजमार्ग प्राधिकरण अधिनियम, 1988 के द्वारा किया गया था। प्राधिकरण ने फरवरी, 1995 में पूर्णकालिक अध्यक्ष और अन्य सदस्यों की नियुक्ति के साथ कार्य करना शुरू किया।